Tips til at skrive ansøgning

**Dine kontaktoplysninger**

Evt som sidehovede Sted, d. 1.2.2020

**En spændende overskrift:**

Her kan du fremhæve en af dine spidskompetencer, faglig eller personlig i relation til jobbet fx: *Seviceminded receptionist med gode it kompetencer.*

**Indledning hvor du beskriver dine spidskompetencer i relation til jobbet samt din motivation.**

Hvis du har talt med en fra virksomheden først, kan du henvise til denne samtale: Tak for snakken ….

Eller: Efter at have talt med navn, er jeg ikke i tvivl om, at denne stilling vil være et godt match til mine kompetencer og at jeg vil kunne bidrage med … (*vær gerne konkret)*.

Hvis du ikke har talt med dem først:

I er en virksomhed der…… Jeg kan være med til at sikre kundernes tilfredshed… Stil dig selv et par undrende HV spørgsmål: Hvorfor søger du jobbet, Hvad kan du bidrage med, Hvordan arbejder du?

Husk at arbejdsgiver ikke går ret meget op i, hvad du selv personligt, for ud af jobbet. De er interesseret i at vide, hvad det er de lønner dig for. Fortæl dog kort om din motivationfor at søge stillingen, men dvæl ikke for længe ved, hvad du *selv* får ud af det. Motivation kan fx være i relation til virksomhedens værdier, at være med til at skabe et grønnere samfund, bedre service, stærke IT løsninger etc. I din motivation skeler du til virksomhedens mål og værdier i relation til din egen motivation for at være med på holdet …. Skab værdi for virksomheden, hvad vil du gerne hjælpe med?

**Brødteksten**

Her kan du igen gøre brug af HV spørgsmålene, Hvad, Hvordan, Hvorfor? **Hvad** kan du bidrage med i forhold til opgaven? **Hvordan** vil du gøre det? **Hvad** kan du tilføre virksomheden af værdi? Og **hvorfor** skal de vælge dig? Kom gerne med eksempler som kan relateres til jobbet.

Du skal både trække på dine faglige og personlig kompetencer. Det skal selvfølgelig relateres til branche og job, derfor kan der heller ikke gives en entydig opskrift på en god ansøgning.

**Her er der et eksempel på, hvordan du viser og ikke kun fortæller hvad du kan:**

**Påstand** – Jeg er god til at lytte til kunderne - (det kan alle påstå*)*

**Bevis** – Som butiksassistent har jeg erfaring med, at inspirere kunderne, så de får lyst til at købe mere. Jeg har en god fornemmelse for den enkelte og ved hvornår jeg skal trække mig lidt. Min tilgang har ført til rigtig gode salgstal.

**Værdi** – hos jer kan jeg være med til at sikre, at kunderne fortsat føler sig mødt og jeg vil derved bidrage til, at vi sammen styrker profilen som xxx *Skriv om fremtiden i virksomheden og hvor du kan skabe værdi for dem og ikke for dig selv.*

**Afrunding – Her er der mere fokus på det kollegiale og dine personlige/blødere værdier**

*Eksempel:* Jeg er en, glad og arbejdsom person, der er god til at lytte til andres erfaringer. Det gode samarbejde med mine kolleger i en dynamisk hverdag giver mig stor inspiration til hele tiden at udvikle mine kompetencer.

Det vil glæde mig at blive en del af jeres team, hvor jeg med engagement og kvalitetssans kan bidrage aktivt til at løse ... I relation til stillingen.

Jeg håber at få mulighed for at uddybe min motivation og kompetencer ved en personlig samtale

Jeg ser frem til at høre fra jer

Venlig hilsen

Dit Navn